ભારત સરકાર દ્વારા તા.1-5-2017થી દેશભરમાં બાંધકામનું નિયમન કરવા માટે તેમજ બિલ્ડર્સ અને ગ્રાહક વચ્ચેના સંબંધો પણ સંપૂર્ણ પણે કાયદાને આધીન રહે અને કોઈ વિસંગતતાઆે ઉપસ્થિત થાય તો ગ્રાહકોને રક્ષણ મળી રહે તેવા હેતુથી રિયલ એસ્ટેટ રેગ્યુલેટરી આેથોરિટી (રેરા)ની રચના કરવામાં આવી છે. મહદ્ અંશે ગ્રાહકલક્ષી એવા ‘રેરા’ એક્ટની અમલવારી શરૂ થયા બાદ તબક્કાવાર રજિસ્ટ્રેશનની પ્રક્રિયામાં રહેલી ક્ષતિઆે સામે આવવા લાગી છે. દરમિયાન છેલ્લા એક મહિનાથી રાજકોટ સહિત રાજ્યભરમાં નવા રજિસ્ટ્રેશન બંધ થઈ જતાં બિલ્ડર્સમાં ભારે દેકારો બોલી ગયો છે.